open-index/open-wikipedia-markdown huggingface dataset:
Γοργοβίτες

Το χωριό **Γοργοβίτες**, επίσημα αι *Γοργοβίται*, βρίσκεται στο Νομό Καρδίτσας και απέχει 11 χιλιόμετρα από την Καρδίτσα. Βρίσκεται στη Θεσσαλική πεδιάδα, βόρεια του οικισμού διέρχεται ο ποταμός Λείψιμος και νότια του χωριού διέρχεται ο ποταμός Ριγόζινος. Διοικητικά ανήκει στο Δήμο Παλαμά και απέχει 10 χιλιόμετρα από την έδρα του Δήμου την κωμόπολη Παλαμάς Καρδίτσας. Σύμφωνα με την απογραφή του 2011 κατοικούν στον οικισμό 470 άνθρωποι. Δίπλα από τον οικισμό διέρχεται το υπό κατασκευή τμήμα του αυτοκινητόδρομου Κεντρικής Ελλάδας που πρόκειται να συνδέσει την Εθνική οδό Αθηνών-Θεσσαλονίκης από το ύψος της Λαμίας με την Εγνατία οδό. Στο χωριό λειτουργούν δύο εκκλησίες, ο Άγιος Δημήτριος και ο Άγιος Γεώργιος.

## Πολιτισμός - αθλητισμός
Στους Γοργοβίτες εδρεύουν και δραστηριοποιούνται δύο σύλλογοι. Ο εκπολιτιστικός και μορφωτικός σύλλογος Γοργοβιτών που λειτουργεί τμήματα παραδοσιακών χορών και Αθλητικός όμιλος  Γοργοβιτών που συμμετέχει στο τοπικό πρωτάθλημα Ποδοσφαίρου.

## Οικονομία
Η τοπική οικονομία στηρίζεται στη καλλιέργεια της γης και στην κτηνοτροφία. Καλλιεργούνται κυρίως βαμβάκι, καλαμπόκι, σιτάρι και μηδική. Αποτελεί έδρα της βιομηχανικής περιοχής (ΒΙ.ΠΕ.) Καρδίτσας όπου δραστηριοποιούνται αρκετές επιχειρηματικές οντότητες και εργάζονται εκεί αρκετοί από τους κατοίκους του χωριού.

## Πληθυσμιακά στοιχεία
Στον παρακάτω πίνακα τίθεται η διαχρονική εξέλιξη του πληθυσμού των Γοργοβιτών με βάση την Εθνική Στατιστική Υπηρεσία της Ελλάδος.                                                                                                                                                                                                                                      

## Αναφορές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Ψευδοδημοσθένης

Η ονομασία **Ψευδοδημοσθένης** αποδίδεται στους αγνώστους συγγραφείς των ψευδεπίγραφων λόγων που παλαιότερα αποδίδονταν στον ρήτορα Δημοσθένη, και παρότι αποτελούν μέρος του καθιερωμένου σώματος των ρητορειών του δεν θεωρούνται ή είναι αμφίβολο πως ανήκουν σε αυτόν.

Οι λόγοι αυτοί είναι:
* 46ος, κατά Στεφάνου Β´
* 49ος, κατά Τιμόθεου
* 47ος, κατά Εύεργου και Μνησίβουλου
* 50ός, κατά Πολυκλή
* 52ος, κατά Καλλίπου
* 53ος, κατά Νικόστρατου
* 59ος, κατά Νέαιρας
Είναι αρκετά πιθανό πως κάποιοι από τους παραπάνους λόγους γράφτηκαν από τον Απολλόδωρο τον Αχαρνέα ο οποίος ήταν υποστηρικτής του Δημοσθένη, ή κάποιον άλλο άσημο λογογράφο. Ο 45ος λόγος (κατά Στεφάνου) επίσης σχετίζεται με τον Απολλόδωρο αλλά θεωρείται αυθεντικός.

Οι λόγοι 52 και 53, θεωρείται πως δεν είναι πιθανό πως γράφτηκαν από τον Δημοσθένη καθώς θα ήταν πολύ μικρός στην ηλικία για να τους έχει γράψει.

## Παραπομπές


Κατηγορία:Αρχαίοι Έλληνες ρήτορες
Βερνάρδος Α΄ του Λύνεμπουργκ

Ο **Βερνάρδος Α' ** (1364 - 1434) από τον Οίκο των Γουέλφων, ήταν πρίγκιπας του Λύνεμπουργκ (1388-1409, 1428-1434) και του Βολφενμπύτελ (1400-1428), που ήταν μέρη του δουκάτου του Μπράουνσβαϊγκ-Λύνεμπουργκ. 

## Βιογραφία
Ήταν ο δευτερότοκος γιος του Μάγκνους Β' πρίγκιπα του Βολφενμπύτελ και της Αικατερίνης, κόρης του Βερνάρδου Γ΄ πρίγκιπα του Άνχαλτ-Μπέρνμπουργκ. Όταν το 1373 απεβίωσε ο πατέρας του, τον κληρονόμησε ο πρωτότοκος Φρειδερίκος Α΄. Ο Οίκος των Γουέλφων ήταν σε μακρά διαμάχη με τον Οίκο του Άνχαλτ για την κυριαρχία του Λύνεμπουργκ. Ο Βερνάρδος Α' και ο μικρότερος αδελφός του Ερρίκος Α΄ του Βολφενμπύτελ ο *Ήπιος*  συμφώνησαν με τους Άνχαλτ να εξουσιάζουν διαδοχικά το πριγκιπάτο. Έτσι έγιναν πρίγκιπες του Λύνεμπουργκ από το 1388. 

Το 1400 δολοφονήθηκε ο μεγαλύτερος αδελφός του Φρειδερίκος Α' πρίγκιπας του Βολφενμπύτελ και ο Βερνάρδος Α' μαζί με τον Ερρίκο τον ήπιο έκαναν εκστρατεία για να εκδικηθούν, εναντίον του κόμη του Βάλντεκ που διέπραξε το φόνο και του αρχιεπισκόπου του Μάιντς που, σύμφωνα με υποψίες, τον σχεδίασε. Οι δύο τους διαδέχθηκαν τον Φρειδερίκο Β', έτσι τώρα ήταν πρίγκιπες του Βολφενμπύτελ και του Λύνεμπουργκ από κοινού. Το 1409 συμφώνησαν τον χωρισμό των εδαφών τους: ο Βερνάρδος Α' πήρε το Βολφενμπύτελ και ο Ερρίκος ο ήπιος το Λύνεμπουργκ. 

Το 1416 απεβίωσε ο μικρότερος αδελφός του και τον διαδέχθηκαν οι γιοι του Γουλιέλμου Γ΄ του *Νικηφόρου* και Ερρίκου Β΄ του *Ειρηνικού*· το 1428 συμφώνησαν με τον Βερνάρδο Α' να ανταλλάξουν τις κτήσεις τους, έτσι ο θείος τους έγινε πρίγκιπας του Λύνεμπουργκ, μόνος αυτή τη φορά. Όταν απεβίωσε το 1434 τον διαδέχθηκαν οι δύο γιοί του Όθων Δ' και Φρειδερίκος Β'.

## Οικογένεια
Το 1386 νυμφεύτηκε τη Μαργαρίτα, κόρη του Βεγκέσλαου Α' δούκα της Σαξονίας-Βίτενμπερκ και είχε τέκνα:
* Όθων Δ΄ (απεβ. 1446) πρίγκιπας του Λύνεμπουργκ
* Φρειδερίκος Β΄ 1418-1478 πρίγκιπας του Λύνεμπουργκ
* Αικατερίνη (απεβ. 1429), παντρεύτηκε τον Καζιμίρ Ε΄ δούκα της Πομερανίας.

## Πηγές
*Braunschweigisches Biographisches Lexikon, Appelhans 2006, ISBN 3-937664-46-7
*Allgemeine Deutsche Biographie, vol. 2, p. 416-418

Κατηγορία:Πρίγκιπες του Βολφενμπύτελ
Ούγκο Σόουζα

Ο **Ούγκο Φιλίπε Γκονσάλβες Μαρτίνς ντε Σόουζα** (πορτογαλικά: *Hugo Filipe Gonçalves Martins de Sousa*, Σάντα Μαρίνια, 4 Ιουνίου 1992 - ) είναι Πορτογάλος ποδοσφαιριστής, ο οποίος αγωνίζεται στη θέση του αμυντικού για την ομάδα του Ιωνικού.

## Καριέρα
Ο Σόουζα ξεκίνησε την καριέρα του στις ακαδημίες της Ιμορτάλ ΝΚ το 2001 και αφού αγωνίστηκε για τη Βιλανοβένσε για δύο χρόνια υπέγραψε στην Πόρτο το 2004, παραμένοντας στις ακαδημίες της πρωταθλήτριας Ευρώπης εκείνης της χρονιάς μέχρι το 2011.

Το 2011, υπέγραψε το πρώτο του επαγγελματικό συμβόλαιο με την ΦΚ Μπρασόβ από τη Ρουμανία, με την οποία πραγματοποίησε δύο συμμετοχές. Το 2012, έπαιξε σε έναν μόλις αγώνα με την ΑΕΛ Λεμεσού, πριν συνεχίσει στην ΑΕ Πάφου.

Το 2013-14, επέστρεψε στην πατρίδα του φορώντας τη φανέλα της Σπόρτινγκ Λισαβόνας Β, με την οποία πραγματοποίησε 22 συμμετοχές.

Το καλοκαίρι του 2014, συμφώνησε με τη βελγική Βάασλαντ-Μπέβερεν, στην οποία παρέμεινε για δύο σεζόν, αγωνιζόμενος στην πρώτη κατηγορία του βελγικού πρωταθλήματος.

Στις 13 Ιανουαρίου 2017, υπέγραψε στην ομάδα του Άρη Θεσσαλονίκης. Έκανε το επίσημο ντεμπούτο του 12 ημέρες αργότερα, σε μια ισοπαλία 1-1 με τον Ολυμπιακό για το Κύπελλο Ελλάδος. Το πρώτο του γκολ που σημείωσε στη Football League ήταν στις 9 Απριλίου 2017, βοηθώντας σε μια νίκη 3-0 επί της Καλλιθέας. Ήταν εκ των πολυτιμωτέρων παικτών των κιτρινόμαυρων στην επάνοδο τους στη Σούπερ Λιγκ. Το καλοκαίρι του 2018 ανανέωσε το συμβόλαιο του με τον Άρη μέχρι το 2020. 

## Παραπομπές


## Πηγές
* Ο ΟΥΓΚΟ ΣΟΟΥΖΑ ΣΤΟΝ ΑΡΗ
* Hugo Sousa :: Hugo Filipe Gonçalves Martins de Sousa :: - Zerozero.pt
* FootballPortugal.net - Hugo Sousa (Hugo Filipe Gonçalves Martins de Sousa - ForaDeJogo.net 

Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΑΕΛ Λεμεσού‎
Κατηγορία:Ποδοσφαιριστές ΑΕΠ Πάφου‎‎‎
Κατηγορία:Σπόρτινγκ Λισαβόνας Β
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές ΣΡ Μπρασόβ
Κατηγορία:Ποδοσφαιριστές ΣΚ Μπέβερεν
Καρίμ Ανσαριφάρντ

O **Καρίμ Αντίλ Ανσαριφάρντ** (περσικά: *کریم انصاری‌فرد*, λατινικό αλφάβητο: *Karim Adil Ansarifard*, 3 Απριλίου 1990) είναι Ιρανός επαγγελματίας ποδοσφαιριστής που αγωνίζεται ως επιθετικός στον Πανιώνιο από το 2024, και στην  Εθνική Ιράν. Ο τρόπος παιξίματος και οι ικανότητες του έχουν οδηγήσει μερικούς να τον παραλληλίσουν με τον Αλί Νταεΐ, δίνοντας του και το παρατσούκλι του *Αντικαταστάτη* του Νταεΐ.

Ξεκίνησε επαγγελματικά την καριέρα του, το 2007, με την ομάδα Σαϊπά ΦΚ, εκτός από αυτήν μεταξύ άλλων έχει αγωνιστεί στην Οσασούνα και στον Πανιώνιο. Σε μικρότερη ηλικία θεωρούταν παίχτης με προοπτική κι έτσι το 2012, το *FIFA.com* τον επέλεξε στη λίστα της με τους παίχτες που "πρέπει να δεις" στο 2012. Δις έχει βγει πρώτος σκόρερ του ιρανικού πρωταθλήματος, μία το 2011-12 και μία το 2013-14. Επίσης, το 2014 και το 2018, συμμετείχε με την Εθνική του ομάδα στο Παγκόσμιο Κύπελλο.

Tη σεζόν 2022-23 εντάχθηκε στην στο δυναμικό της Ομόνοιας Λευκωσίας πανηγύρισε μαζί της την κατάκτηση του Κυπέλλου. Τη σεζόν 2023-24 αγωνίστηκε 20 φορές σε πρωτάθλημα, Κύπελλο Κύπρου και Europa Conference League προτού μεταγραφεί στις 31 Ιανουαρίου 2024 στον Άρη Θεσσαλονίκης.  Σημείωσε το πρώτο του τέρμα με τον Άρη, στις 25 Φεβρουαρίου 2024, στον αγώνα Άρης-Βόλος διαμορφώνοντας στο 88′ το μετέπειτα τελικό 2-0.  Παράλληλα το τέρμα αυτό ήταν ιστορικής σημασίας για την ομάδα καθώς ήταν το 1.500ό στην ιστορία των «κίτρινων» στη Super League.

Αποτελεί ενεργό στέλεχος της Εθνικής Ιράν και συμμετείχε στο 2023 AFC Asian Cup, το οποίο διοργανώθηκε στο Κατάρ .

## Παραπομπές


## Εξωτερικοί σύνδεσμοι

*Karim Ansarifard at PersianLeague.com
*Karim Ansarifard at TeamMelli.com
*Karim Ansarifard's Profile in 18ghadam.ir
*

Κατηγορία:Επιθετικοί ποδοσφαιριστές
Κατηγορία:Ιρανοί ποδοσφαιριστές
Κατηγορία:Ποδοσφαιριστές Εθνικής Ιράν Κ20
Κατηγορία:Ποδοσφαιριστές Εθνικής Ιράν
Κατηγορία:Ποδοσφαιριστές ΦΚ Περσέπολις
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Προ Λιγκ Ιράν
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Αλ Σαϊλία ΣΚ

Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Λιμπεράτος ο Καρχηδόνιος

Ο **Λιμπεράτος ο Καρχηδόνιος** (6ος αιώνας) ήταν βυζαντινός αρχιδιάκονος και συγγραφέας ενός σημαντικού ιστορικού σχετικά με τον Νεστοριανισμό και Μονοφυσιτισμό στην πρώιμη βυζαντινή αυτοκρατορία.

Το 535 στάλθηκε στη Ρώμη ως απεσταλμένος των Αφρικανών επισκόπων, για να λάβει συμβουλές από τον Πάπα Αγαπητό Α´ σχετικά με θρησκευτικά θέματα της περιόδου. Όπως οι περισσότεροι χριστιανοί βορειοαφρικανοί της εποχής, ο Λιμπεράτος αντιτίθονταν έντονα στο διάταγμα των τριών κεφαλαίων του Ιουστινιανού βάσει του οποίου γινόταν προσπάθεια συμβιβασμού με τους Κόπτες και τους Σύριους Χριστιανούς ώστε αυτοί να ενωθούν με την κύρια εκκλησία, ενάντια στις αποφάσεις της συνόδου της Χαλκηδόνας το 451. Μετά από πολλά ταξίδια και προσπάθειες εναντίον του ρεύματος συμφιλίωσης, αποφάσισε να γράψει το *Breviarium causae Nestorianorum et Eutychianorum* (*Σύνοψη σχετικά με τους Νεστοριανούς και τους Ευτυχιανούς*) στο οποίο καταδίκαζε τα θρησκευτικά αυτά κινήματα. Το σύγγραμμα αυτό ξεκινά με τη χειροτονία του Νεστόριου το 428, τελειώνει με την Ε´ Οικουμενική Σύνοδο το 553, και αποτελεί σημαντικό τεκμήριο της εποχής καθώς μέσω του κειμένου αυτού διασώζονται πολλές λεπτομέρειες για τα κινήματα αυτά.

## Παραπομπές


## Πηγή
*''Catholic Encyclopedia'' 1908: "Liberatus of Carthage"

Κατηγορία:Βυζαντινοί ιστορικοί
Κατηγορία:Μονοφυσιτισμός
Κατηγορία:Νεστοριανισμός
Ζάβιτσα

Η **Ζάβιτσα** είναι βουνό της Πελοποννήσου, γνωστό από την αρχαιότητα ως *Τημένιον Όρος*.

## Ετυμολογία
Η σημερινή ονομασία είναι σλάβικης προέλευσης. Προέρχεται, είτε από τη λέξη «zaviča» που σημαίνει «το χωριό», είτε από τη λέξη «zavičaj» που σημαίνει «πατρίδα», είτε -κατά τον Ρωσογερμανό γλωσσολόγο Μαξ Βάσμερ- από το «Žabica» που σημαίνει «ένας βάτραχος», που ίσως υποδηλώνει κάποιο «βατραχότοπο».

## Γεωγραφία
Βρίσκεται στο βορειοανατολικό άκρο του νομού Αρκαδίας, όντας μία από τις αποφύσεις του Πάρνωνα προς την Αργολίδα και αποτελώντας τα φυσικά όρια μεταξύ των δύο νομών. Η μεγαλύτερη κορυφή είναι ο Προφήτης Ηλίας στα 974 μέτρα. Οι ανατολικότερες παρυφές της καταλήγουν στη θάλασσα του ευρύτερου Αργολικού κόλπου. Στις υπώρειες του όρους εντοπίζεται και το σπήλαιο της Ανδρίτσας.

Στους πρόποδές της βρίσκονται μεταξύ άλλων τα χωριά: Ξηροπήγαδο, Κάτω Βέρβενα, Άστρος, Κάτω Δολιανά, Προσήλια, Πλατάνα και Ανδρίτσα.
μικρογραφία|αριστερά|Η θέα προς ΒΑ, στο βάθος ο Αργολικός κόλπος

## Παραπομπές


Κατηγορία:Βουνά της Αρκαδίας
Κατηγορία:Γεωγραφικοί σχηματισμοί της Αρκαδίας
Ευστράτιος Πελεκίδης

Ο **Ευστράτιος** ή **Στρατής Πελεκίδης** (1880 ή 1882 - 1958) ήταν Έλληνας αρχαιολόγος και πανεπιστημιακός.

## Βιογραφία
Γεννήθηκε το 1880 ή το 1882 στο Δεκελί της Μικράς Ασίας και σπούδασε αρχαιολογία αρχικά στο Πανεπιστήμιο των Αθηνών και στη συνέχεια στη Γερμανία χάρη σε υποτροφία της Αρχαιολογικής Εταιρείας. Επιπλέον, κατά τη διάρκεια των φοιτητικών του χρόνων έγραψε ποιήματα τα οποία δημοσιεύθηκαν στο λογοτεχνικό περιοδικό *[[Νουμάς (περιοδικό)|Νουμάς]]*. Διετέλεσε από το 1914 έφορος αρχαιοτήτων Μακεδονίας και υπηρέτησε ως καθηγητής στο Γυμνάσιο Μυτιλήνης, στην Ευαγγελική Σχολή της Σμύρνης και στο Αριστοτέλειο Πανεπιστήμιο της Θεσσαλονίκης όπου δίδαξε το μάθημα της επιγραφικής.

Ως αρχαιολόγος συνεργάστηκε κατά τη διάρκεια του Α΄ Παγκοσμίου Πολέμου με την αρχαιολογική υπηρεσία της βρετανικής στρατιάς που έδρευε στη Θεσσαλονίκη και πραγματοποίησε ανασκαφές στο Παλαιό Φάληρο, όπου το 1915 εντόπισε σκελετούς θυμάτων που είχαν θαφτεί δέσμιοι αφού πρώτα είχαν εκτελεστεί, στην Αμφίπολη, όπου μεταξύ άλλων το 1920 ανέσκαψε τη βασιλική Α' και εντόπισε κτίριο της παλαιοχριστιανικής περιόδου, στην Έδεσσα κατά την περίοδο 1922-1923, στη Χαλκιδική κ.α.

Παράλληλα δημοσίευσε αρκετές αρχαιολογικές μελέτες σε περιοδικά και επετηρίδες όπως το *[[Αρχαιολογικόν Δελτίον]]*, τα *[[Πρακτικά της εν Aθήναις Aρχαιολογικής Eταιρείας]]* κ.ά. Σύμφωνα με την επίσημη ιστοσελίδα της Ελληνικής Μασονικής Στοάς, ο Πελεκίδης υπήρξε τέκτονας. Απεβίωσε το 1958.

## Εργογραφία (ενδεικτική)
* *[http://digital.lib.auth.gr/record/113773/files/1.pdf Ανασκαφή Φαλήρου]* (Τυπογραφείον "Εστία", Αθήνησιν, 1916)
* *Ο τύπος της Αθηνάς των Μεδίκων* (περ. 1922)
* *Ανασκαφή Εδέσσης* (Αρχαιολογικόν Δελτίον, Αθήναι, 1923)
* *Από την πολιτεία και την κοινωνία της αρχαίας Θεσσαλονίκης* (Επιστημονική Επετηρίδα Φιλοσοφικής Σχολής του ΑΠΘ, Θεσσαλονίκη, 1934)

## Παραπομπές


Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Μικρασιατικός Ελληνισμός
Άννα της Βουργουνδίας

Η **Άννα της Βουργουνδίας, δούκισσα του Μπέντφορντ** (30 Σεπτεμβρίου 1404 - 14 Νοεμβρίου 1432) ήταν κόρη του Ιωάννη του Ισχυρού δούκα της Βουργουνδίας και της συζύγου του Μαργαρίτας της Βαυαρίας. 

## Γάμος της Άννας με τον δούκα Ιωάννη του Λάνκαστερ
Παντρεύτηκε στις Τρόγ τον Ιούνιο του 1423 με τη Συνθήκη της Αμιένης τον Άγγλο δούκα Ιωάννη του Λάνκαστερ, γιο του βασιλιά της Αγγλίας Ερρίκου Δ΄ προκειμένου να εδραιωθούν οι συμμαχικές σχέσεις της Αγγλίας με τον αδελφό της Άννας, Φίλιππο Γ΄ τον Καλό δούκα της Βουργουνδίας. Η συμμαχία αυτή είχε ως αποτέλεσμα τη συνέχεια της Αγγλικής επιρροής στη Γαλλία, ο σύζυγος της Ιωάννης ορίστηκε αντιβασιλιάς της Γαλλίας με τον θάνατο του μεγαλύτερου αδελφού του βασιλιά της Αγγλίας Ερρίκου Ε΄ στις 31 Αυγούστου 1422, ο νέος βασιλιάς της Αγγλίας και ανιψιός του Ερρίκος ΣΤ΄ ήταν μόλις 7 μηνών. Ο εμφύλιος πόλεμος ανάμεσα στον Οίκο της Βουργουνδίας και τον Οίκο των Βαλουά είχε σαν τραγικό αποτέλεσμα για τους Γάλλους μεγάλες απώλειες εδαφών στην ηπειρωτική περιοχή από τους Άγγλους.

## Το τέλος της Άννας
H σχέση της Άννας με τον σύζυγο της ήταν ευτυχισμένη αλλά η Άννα πέθανε χωρίς να αφήσουν απογόνους, η Άννα πέθανε στις 14 Νοεμβρίου 1432 στο Παρίσι σε ηλικία μόλις 28 ετών στο ξενοδοχείο των Βουρβόνων απέναντι από τα ανάκτορα του Λούβρου. Τάφηκε στο Μοναστήρι των Σελεστίνων του Παρισιού και η καρδιά της τοποθετήθηκε στο Μοναστήρι του Μεγάλου Αυγουστίνου, ο τάφος της διακοσμήθηκε από τον Γουλιέλμο Βλουτέν και θεωρείται να από τα πιο διάσημα ταφικά ομοιώματα που υπήρχαν στο Παρίσι τον 15ο αιώνα.  Διασώθηκαν δυο τεμάχια από τον τάφο της στο μοναστήρι των Σελεστίνων το οποίο καταστράφηκε το 1849, ο καθιστό άγαλμα το οποίο βρίσκεται στο Μουσείο του Λούβρου και το πένθιμο άγαλμα τα οποίο βρίσκεται στο Εθνικό Μεσαιωνικό Μουσείο της Γαλλίας. 

Τα οστά της αναγνωρίστηκαν σε αρχαιολογικές ανασκαφές στο Μοναστήρι των Σελεστίνων (1847) σε μια πλάκα με το όνομα της, μεταφέρθηκαν στον τάφο του παππού της.

## Διάλυση της συμμαχίας μετά το τέλος της
Την επόμενη χρονιά από τον θάνατο της ο σύζυγος της ξαναπαντρεύτηκε την Ιακωβίνα του Λουξεμβούργου κάτι που έφερε την αντίδραση του αδελφού της Φίλιππου Γ΄ του Καλού δούκα της Βουργουνδίας, οι σχέσεις τους άρχισε να περνάει κρίση με αποκορύφωμα τις διαπραγματεύσεις ανάμεσα στη Βουργουνδία και τον Κάρολο Ζ΄, εξόριστο βασιλιά της Γαλλίας (1435). Αργότερα την ίδια χρονιά ένα γράμμα που στάλθηκε στον Άγγλο βασιλιά Ερρίκο ΣΤ΄ ανιψιό του Ιωάννη κατοχύρωσε τη διάλυση της συμμαχίας.

## Πρόγονοι


## Παραπομπές


## Πηγές
*Chipps Smith, Jeffrey (1984). "The Tomb of Anne of Burgundy, Duchess of Bedford, in the Musée du Louvre". Gesta. 23 (01): 39–50. 
*Griffiths, R.A. (2005). The Reign of King Henry VI. The History Press. ISBN 0-7509-3777-7.
*Neillands, Robin (2001). The Hundred Years War. Routledge. ISBN 0-415-26131-7.
*Weir, Alison (1996). The Wars of the Roses: Lancaster and York. London: Ballantine Books.

Κατηγορία:Οίκος των Βουρβόνων
Κατηγορία:Αγγλίδες δούκισσες
Λάσκαρις Κανανός

Ο **Λάσκαρις Κανανός** (λατιν.: *Lascaris Cananus*) ήταν Έλληνας ταξιδευτής του 15ου αι. στη βόρεια Ευρώπη, που άφησε μία αναφορά στα μεσαιωνικά ελληνικά για τα ταξίδια του.  

## Βιογραφία
Ο Κανανός μπορεί να ταξίδεψε το 1438–1439 (πιθανώς σε σχέση με το Συμβούλιο της Φλωρεντίας),   ή μπορεί να ταξίδευσε το 1468 συγκεντρώνοντας ελεημοσύνες για την απελευθέρωση αιχμαλώτων από την Οθωμανική Αυτοκρατορία.  Αν και κατά καιρούς έχει ταυτιστεί με τον Ιωάννη Κανανό,  δεν υπάρχει κανένας λόγος άλλος από τα επώνυμά τους, για να εξισωθούν οι δύο σκοτεινές μορφές. 

Κρίνοντας από το ενδιαφέρον του για τα αργυρά νομίσματα που κόπηκαν στη Στοκχόλμη και το εμπόριο ανταλλαγής στο Μπέργκεν, ο Κανανός μπορεί να ήταν έμπορος.  Εκτός από τη Στοκχόλμη και το Μπέργκεν, επισκέφτηκε τη Νορβηγία, το Σλέσβιχ, την Κοπεγχάγη, την Πομερανία, το Ντάντσιγκ, την Πρωσία, τη Λιβονία, τη Λετονία και την Αγγλία, απ' όπου έπλευσε στην Ισλανδία.  

Το διασωθέν έργο του Κανανού είναι σύντομο, μόλις τρεις σελίδες στο μοναδικό επιζών χειρόγραφο του 16ου αι. (σήμερα στη Βιέννη, Εθνική Βιβλιοθήκη της Αυστρίας, ist. gr. 113, στα folios 174r-175r). Μπορεί να είναι ένα κομμάτι ενός άλλοτε μακροσκελούς έργου.  Τη Βαλτική Θάλασσα την αποκαλεί Βενδικό Κόλπο (Wendish Bay). Καταγράφει την υποταγή της Σουηδίας και της Νορβηγίας στον βασιλιά της Δανίας στην Ένωση Κάλμαρ, και ότι ο βασιλιάς ζούσε στην *Κουπανάβα* (Κοπεγχάγη).  Αναφέρει ότι οι πόλεις Ρίγα και Ρέβελ ανήκαν στον αρχιεπίσκοπο της Ρίγας και η υπόλοιπη Λιβονία στον δούκα του μεγάλου Μαγίστρου του Τευτονικού Τάγματος.  Αναφέρεται στην Ισλανδία ως κατοικημένη από *[[Ιχθυοφάγοι|ιχθυοφάγους]]* και την ταυτίζει με τη Θούλη του Κλαυδίου Πτολεμαίου. 

## Παραπομπές


Κατηγορία:Βυζαντινοί του 15ου αιώνα
Μπογιούκ Χοσνταρλί

Το **Μπογιούκ Χοσνταρλί **(αζερικά: Böyük Xoşdarlı) είναι ένα χωριό στο δήμο Γιανικλί στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας.

## Αναφορές


Κατηγορία:Κατοικημένες περιοχές στην Επαρχία Τοβούζ
Σοφουλάρ

Το **Σοφουλάρ **είναι ένα χωριό και δήμος της επαρχίας Τοβούζ του Αζερμπαϊτζάν. Έχει πληθυσμό 443 κατοίκων και βρίσκεται στο βορειοδυτικό μέρος της χώρας.

## Αναφορές
*
*

Κατηγορία:Κατοικημένες περιοχές στην Επαρχία Τοβούζ
Κατηγορία:Χωριά του Αζερμπαϊτζάν
Σαντικλί (Τοβούζ)

Το **Σαντικλί **(επίσης, **Σαντιχλή**) είναι ένα χωριό της επαρχίας Τοβούζ του Αζερμπαϊτζάν. Το χωριό αποτελεί μέρος του δήμου Γιανικλί και βρίσκεται στο βορειοδυτικό μέρος της χώρας.

## Παραπομπές

* 

Κατηγορία:Κατοικημένες περιοχές στην Επαρχία Τοβούζ
Τέιτουμ Ο'Νιλ

Η **Τέιτουμ Ο'Νιλ** (*Tatum O'Neal*, 5 Νοεμβρίου 1963) είναι Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ερμηνεία της στην ταινία του 1973 *Χάρτινο φεγγάρι (Paper Moon)* σε σκηνοθεσία Πίτερ Μπογκντάνοβιτς. Με τη νίκη της στα Όσκαρ, σε ηλικία 10 ετών, η Ο'Νιλ έγινε η νεαρότερη ηθοποιός που βραβεύτηκε ποτέ με βραβείο Όσκαρ. Η Τέιτουμ Ο'Νιλ που είναι κόρη του ηθοποιού Ράιαν Ο'Νιλ έχει γράψει επίσης δυο αυτοβιογραφίες, στις οποίες εξιστορεί τη δύσκολη σχέση με τον πατέρα της και την εξάρτησή της από τα ναρκωτικά. Μετά την νίκη της στα Όσκαρ, συνέχισε να εργάζεται ως ηθοποιός πρωταγωνιστώντας στις ταινίες: *Εννέα μικροί σατανάδες (The Bad News Bears, 1976)*, *Τρελοί παραγωγοί, απίθανοι σκηνοθέτες (Nikolodeon, 1976)*, *Καλπασμός προς τη νίκη (International Velvet, 1978)*, *Τα νυμφίδια (Little Darlings, 1980)* και *Στα 16 γνώρισα τον έρωτα (Circle of two)*. Η κινηματογραφική της καριέρα άρχισε να φθίνει μετά την ενηλικίωσή της και το 1986 παντρεύτηκε τον τενίστα Τζον ΜακΈνροου. Το ζευγάρι απέκτησε τρία παιδιά και χώρισε το 1992. Κατά τη δεκαετία του 2000 η ηθοποιός επανεμφανίστηκε στα τηλεοπτικά και κινηματογραφικά δρώμενα κάνοντας γκεστ-εμφανίσεις σε σειρές και λαμβάνοντας μικρούς ρόλους σε ταινίες.

## Παραπομπές


## Εξωτερικοί σύνδεσμοι
*  
*

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πινίγια ντελ Βάγιε

Το **Πινίγια ντελ Βάγιε** είναι δήμος στην κοινότητα της Μαδρίτης στην Ισπανία. Βρίσκεται στο βορειοανατολικό μέρος της χώρας. Η ζώνη ώρας είναι η ώρα Κεντρικής Ευρώπης (UTC+01:00) και η θερινή ώρα είναι η θερινή ώρα κεντρικής Ευρώπης (UTC+02:00).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Αβντάλ (Αζερμπαϊτζάν)

Το **Αβντάλ **είναι χωριό στο δήμο Εχμενταμπάντ, στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας.

## Παραπομπές


Κατηγορία:Κατοικημένες περιοχές στην Επαρχία Τοβούζ
Εζιζαμπάντ

Το **Εζιζαμπάντ **είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 440 κατοίκων και βρίσκεται στο νοτιοανατολικό μέρος της χώρας.

## Παραπομπές
* 

Κατηγορία:Κατοικημένες περιοχές στην Επαρχία Μασάλλι
Κατηγορία:Χωριά του Αζερμπαϊτζάν
Εζγκιλί (Ζακατάλα)

Το **Εζγκιλί **(επίσης, **Αζγκίλο**, **Εζγκίλλι**, και **Εζγκιλλή**) είναι ένα πρώην το χωριό στην επαρχία Ζακατάλα του Αζερμπαϊτζάν. Βρίσκεται στο βορειοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Ζακατάλα
Θεοδόσιος ο Διάκονος

Ο **Θεοδόσιος ο Διάκονος** ήταν Βυζαντινός ποιητής του 10ου αιώνα. Είναι γνωστός μόνο μέσα από το έργο του με τίτλο *Ἅλωσις τῆς Κρήτης* (γνωστό στα λατινικά ως *De Creta capta* ή *Expugnatio Cretae*), επικό ποιήμα σε 1039 δωδεκασύλλαβες γραμμές το οποίο γράφτηκε το 962 με 963 για τον εορτασμό της επανάκτησης της Κρήτης από τις δυνάμεις του Νικηφόρου Φωκά έναντι των Αράβων του εμιράτου της Κρήτης.

## Παραπομπές


## Πηγές
* 

## Σχετική βιβλιογραφία
* Νικόλαος Μ. Παναγιωτάκης: *Θεοδόσιος ο Διάκονος και το ποίημα αυτού "Άλωσις της Κρήτης".* Ηράκλειο 1960.
*  Theodosii Diaconi *De Creta capta*. Edidit Hugo Criscuolo. Teubner, Leipzig 1979.
* Andreas Külzer: *Theodosios Diakonos, Autor (Mitte/Ende 10. Jh.).*, *Lexikon des Mittelalters*, Bd. 8, 1997, S. 643.
* Beate Zielke: *Theodosius the Deacon*, *Christian-Muslim Relations. A Bibliographical History.* General Editor David Thomas. Brill Online, 2014

Κατηγορία:Βυζαντινοί ποιητές
Κατηγορία:Επικοί ποιητές
Κατηγορία:Βυζαντινοί του 10ου αιώνα
Διοργανώσεις Ε.Π.Σ. Αρκαδίας 2016–17

Για την **περίοδο 2016–17**, η Ένωση Ποδοσφαιρικών Σωματείων Αρκαδίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αρκαδίας.

Η πρωταθλήτρια ομάδα της ΕΠΣ Αρκαδίας προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αρκαδίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, η δομή του πρωταθλήματος της Ε.Π.Σ. Αρκαδίας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
Σε σχέση με την προηγούμενη περίοδο συμμετέχουν 4 λιγότερες ομάδες καθώς η Δόξα Μεγαλόπολης προβιβάστηκε στη Γ΄ Εθνική και τρεις σύλλογοι δε δήλωσαν συμμετοχή (ΑΟ Φαλαισίας, ΑΕ Δημητσάνας και Πάρνων Αγίου Πέτρου)

### Α΄ Κατηγορία
Το πρωτάθλημα διεξάγεται με τη συμμετοχή 12 συλλόγων. Η πρωταθλήτρια θα προβιβαστεί στη Γ΄ Εθνική και οι 2 τελευταίες ομάδες θα υποβιβαστούν στη Β΄ Κατηγορία.

Πηγή: ΕΠΣ Αρκαδίας

### Β΄ Κατηγορία
Για το 2016-17 , 13 ομάδες συμμετείχαν στη Β' κατηγορία, χωρισμένες σε 2 ομίλους. Οι 3 πρώτοι κάθε ομίλου συνεχίζουν στη Β' Φάση , ένα μίνι πρωτάθλημα με διπλούς αγώνες μεταξύ των 6 αυτών συλλόγων. Θα προβιβαστούν στην Α΄ ΕΠΣΑ οι 2 ή 3 πρώτοι της Β΄ αυτής φάσης, ανάλογα με το αν θα υποβιβαστεί η όχι ομαδα της ΕΠΣΑ από τη Γ΄ Εθνική. 

#### 1ος Όμιλος

Πηγή: ΕΠΣ Αρκαδίας

#### 2ος Όμιλος

Πηγή: ΕΠΣ Αρκαδίας

#### Β Φάση

Πηγή: ΕΠΣ Αρκαδίας 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Αρκαδίας.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Αρκαδίας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Διοργανώσεις Ε.Π.Σ. Ρεθύμνου 2016–17

Για την **περίοδο 2016–17**, η Ένωση Ποδοσφαιρικών Σωματείων Ρεθύμνου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ρεθύμνου.

Η πρωταθλήτρια ομάδα της ΕΠΣ Ρεθύμνου προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ρεθύμνου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Κατά την αγωνιστική περίοδο 2016-17, το πρωτάθλημα ποδοσφαίρου ανδρών της ΕΠΣ Ρεθύμνου είχε την ακόλουθη δομή:
* Α' κατηγορία με 16 ομάδες (ένας όμιλος)
* Β' κατηγορία με 15 ομάδες (ένας όμιλος).

### Α΄ κατηγορία
Το πρωτάθλημα ξεκίνησε με τη συμμετοχή 16 ομάδων. 
 
#### Βαθμολογία

Πηγή: rethnea.gr

### Β΄ Κατηγορία
Με 15 ομάδες διεξάγεται το πρωτάθλημα της Β΄ Κατηγορίας. Οι τρεις πρώτοι προβιβάστηκαν στην Α΄ κατηγορία, αλλά ο δευτεραθλητής  ΑΟ Ασή Γωνιάς επέλεξε να δηλώσει εκ νέου στη Β ΕΠΣΡ.

#### Βαθμολογία

Πηγή: rethnea.gr


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ρεθύμνου.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ρεθύμνου
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Σουμαϊλί

**Σουμαϊλί** (αζερικά: Sumaylı) είναι ένα χωριό στο δήμο Γκόγιεμ στην επαρχία Ζακατάλα του Αζερμπαϊτζάν. Βρίσκεται στο βορειοδυτικό μέρος της χώρας.

## Αναφορές


Κατηγορία:Κατοικημένες περιοχές στην Επαρχία Ζακατάλα
Τσοκέκομπα

Το **Τσοκέκομπα **(επίσης, **Τσιοκέκοβα **και **Τσοκάκομπα**; Αβαρικά: Чукак) είναι ένα χωριό της επαρχίας Ζακατάλα του Αζερμπαϊτζάν. Το χωριό αποτελεί μέρος του δήμου Γκόγιεμ και βρίσκεται στο βορειοδυτικό μέρος της χώρας.

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Ζακατάλα
Συνθήκη των Παρισίων (1783)

Η **Συνθήκη των Παρισίων** υπεγράφη στο Παρίσι από τους αντιπροσώπους του Γεωργίου Γ΄ της Μεγάλης Βρετανίας και των εκπροσώπων των Ηνωμένων Πολιτειών της Αμερικής στις 3 Σεπτεμβρίου του 1783, τερματίζοντας οριστικά τον Αμερικανικό Πόλεμο Ανεξαρτησίας.

## Εξωτερικοί σύνδεσμοι
* 

Κατηγορία:Αμερικανική Επανάσταση
Βαλκανικό ομαδικό κύπελλο τοιχοσφαίρισης ανδρών και γυναικών

Το **Βαλκανικοί ομαδικό κύπελλο τοιχοσφαίρισης ανδρών και γυναικών** ξεκίνησε το 2010 και διεξάγεται μεταξύ εθνικών ομάδων των Βαλκανίων ανελλιπώς έως σήμερα. 

## Νικητές
### Αντρών

### Γυναικών

## Παραπομπές


## Δείτε επίσης
*Βαλκανικές Διοργανώσεις

Κατηγορία:Τοιχοσφαίριση
τοιχοσφαιριση
Wovenhand

Οι **Wovenhand** (αλλιώς Woven Hand) είναι ένα εναλλακτικό κάντρι συγκρότημα από το Ντένβερ του Κολοράντο, με επικεφαλής τον πρώην τραγουδιστή των **16 Horsepower**, **David Eugene Edwards** (Ντέιβιντ Γιουτζίν Έντουαρντς). Η μουσική των Wovenhand περιέχει στοιχεία απο εναλλακτικό κάντρι, νεοφόλκ, ποστ ροκ, πανκ, ιντάστριαλ, φολκ ροκ, παραδοσιακή μουσική και ιθαγενή αμερικάνικη μουσική. Ανάμεσα σε άλλα, οι Wovenhand έχουν επηρεαστεί από την έντονη πίστη του Edwards στον χριστιανισμό . Τα άλμπουμ των Wovenhand κυκλοφορούν σε CD και σε δίσκους βινυλίου.

## Ξεκίνημα και πορεία
Οι Wovenhand αρχικά ξεκίνησαν το 2001 σαν σόλο δουλειά του Edwards. Την επόμενη χρονιά οι 16 Horsepower διαλύθηκαν και ο Edwards εστίασε το ενδιαφέρον του στους Wovenhand, που μέσα στην ίδια χρονιά κυκλοφόρησαν το πρώτο τους άλμπουμ. Το 2003 έκανε την εμφάνισή του ο δίσκος "Blush Music", ενώ το 2004 κυκλοφόρησε το άλμπουμ "Consider the birds". Το άλμπουμ "The Laughing Stalk", που κυκλοφόρησε το 2012, χαρακτηρίστηκε ως "η πιο βαριά ενσάρκωση" που υπήρξε ποτέ από τους Wovenhand .

## Δισκογραφία
### Άλμπουμ
* *Wovenhand* (*2002)*
* *Blush Music* (2003)
* *Consider the Birds* (2004)
* *Mosaic (2006)
* *Ten Stones* (2008)
* *The Threshingfloor* (2010)
* *The Laughing Stalk* (2012)
* *Refractory Obdurate* (2014)
* *Star Treatment* (2016)
* *Silver Sash* (2022)

===Άλλα===
* Blush (2003) 
* *Puur* (2006)
* *Black of the Ink* (2011) [Βιβλίο + 6 κομμάτια καταγραφής best of]
* *Live at Roepaen'' (2012) [CD+DVD]

## Παραπομπές


## Πηγές
*Wovenhand Announce Tour with Tool and New Album Release
*Wovenhand, Allmusic

Κατηγορία:Συγκροτήματα της εναλλακτικής ροκ
Κατηγορία:Μουσικά συγκροτήματα από το Κολοράντο
Τσαντάρι

Το **Τσαντάρι** (αζερικά: Cadarı) είναι ένα χωριό στο δήμο Ρούστοφ στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.

## Αναφορές


Κατηγορία:Κατοικημένες περιοχές στην Επαρχία Κούμπα
Εϊρίταλα

Το **Εϊρίταλα **είναι ένα χωριό στην επαρχία Μπαλακάν του Αζερμπαϊτζάν. Το χωριό αποτελεί μέρος του δήμου Ροτσεχμέντ και βρίσκεται στο βορειοδυτικό μέρος της χώρας.

## Παραπομπές

* 

Κατηγορία:Κατοικημένες περιοχές στην Επαρχία Μπαλακάν
Another One Bites the Dust

To ***Another One Bites the Dust*** είναι ένα τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο *[[The Game (άλμπουμ των Queen)|The Game]]*, τo 1980. To κομμάτι γράφτηκε εξ ολοκλήρου από τον μπασίστα του σχήματος Τζον Ντίκον. Το κομμάτι κυκλοφόρησε και ως single, το οποίο σημείωσε μεγάλη επιτυχία, μπαίνοντας σε αρκετά charts. Στα αμερικανικά *[[Billboard Hot 100]]* έφτασε το νούμερο 1 και παρέμεινε εκεί για τρεις εβδομάδες, ενώ στην πρώτη δεκάδα παρέμεινε για 15 εβδομάδες. Στα βρετανικά charts έφτασε έως το νούμερο 7. The song is credited as Queen's best-selling single, with sales of over 7 million copies.

Πρόκειται για το πιο επιτυχημένο single του σχήματος, πουλώντας πάνω από 7 εκατομμύρια αντίτυπα παγκοσμίως. Στον κατάλογο *Billboard's All-Time Top Songs*, κατέχει την 34η θέση. Το κομμάτι κέρδισε ένα βραβείο στο American Music Award, στην κατηγορία *Favorite Rock Single*, ενώ υπήρξε και υποψήφιο για Grammy, στην κατηγορία *Best Rock Performance by a Duo or Group with Vocal*.

## Παραπομπές

## Εξωτερικοί σύνδεσμοι
*Official YouTube videos: original music video, Live at Wembley, Live at the Bowl, Queen + Paul Rodgers
*Lyrics from Queen official website: version from *[[Live Magic]]*, version from *[[Return of the Champions]]*
*polyhex.com UK Singles Chart runs

Κατηγορία:Τραγούδια των Queen
Κατηγορία:Τραγούδια του 1980
Κατηγορία:Singles του 1980
Κατηγορία:Disco τραγούδια
Κατηγορία:Singles του 1996
Κατηγορία:Singles του 1998
Κατηγορία:Singles του 2006
Κατηγορία:Singles της Mute Records
Κατηγορία:Singles της DreamWorks Records
Κατηγορία:Singles της Elektra Records
Κατηγορία:Singles της EMI Records
Κατηγορία:Νούμερο 1 singles στα Billboard Hot 100
Κατηγορία:Singles της Hollywood Records
Don't Stop Me Now

To ***Don't Stop Me Now*** είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο Jazz, το 1978. Το κομμάτι το έγραψε εξ ολοκλήρου ο Φρέντι Μέρκιουρι. Το κομμάτι κυκλοφόρησε και ως single, το οποίο κατάφερε να μπει σε κάποια charts χωρίς όμως να σημειώσει εξαιρετική επιτυχία κατά την εποχή της κυκλοφορίας του. Στα βρετανικά charts έφτασε έως το νούμερο 9, ενώ στα ιρλανδικά έως το νούμερο 10.

Παρόλα αυτά η συχνή χρήση του σε τηλεοπτικές σειρές, σε κινηματογραφικές ταινίες, σε διαφημίσεις κλπ, το κατέστησε ως ένα από τα διασημότερα πλέον κομμάτια του σχήματος. Το single έγινε χρυσό σε Ηνωμένο Βασίλειο, Ιταλία και Ηνωμένες Πολιτείες. Κατά τη δεκαετία του 2000, μία ηλεκτρονική εταιρεία στη Μεγάλη Βρετανία, έκανε ένα γκάλοπ ανάμεσα σε 2000 ενήλικες για το πιο είναι το τραγούδι "που τους κάνει πιο χαρούμενους", με το εν λόγω κομμάτι να βγαίνει πρώτο.

## Παραπομπές


## Εξωτερικοί σύνδεσμοι
* 

Κατηγορία:Τραγούδια του 1978
Κατηγορία:Τραγούδια των Queen
Κατηγορία:Singles του 1979
Κατηγορία:Singles της Elektra Records
Κατηγορία:Singles της EMI Records
Κατηγορία:Singles της Hollywood Records
Τσιντσαρτάλα

Το **Τσινταρτάλα** είναι χωριό στο δήμο Χενίφε στην επαρχία Μπαλακάν του Αζερμπαϊτζάν. Βρίσκεται στο βορειοδυτικό μέρος της χώρας.

## Παραπομπές


Τσιντσαρτα
Radio Ga Ga

To ***Radio Ga Ga*** είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο *[[The Works (άλμπουμ)|The Works]]*, το 1984. Το κομμάτι το έγραψε εξ ολοκλήρου ο ντράμερ του σχήματος Ρότζερ Τέιλορ. Κυκλοφόρησε και ως single, το οποίο σημείωσε μεγάλη επιτυχία μπαίνοντας σε πολλά charts ανά τον κόσμο, φτάνοντας το νούμερο σε πολλά από αυτά όπως για παράδειγμα στο Βέλγιο, στη Φινλανδία, στην Ιρλανδία, στην Ολλανδία στην Πολωνία και στη Σουηδία.  Στα βρετανικά charts έφτασε έως το νούμερο 2, ενώ στα αμερικανικά *[[Billboard Hot 100]]* στο νούμερο 16.

Το κομμάτι θεωρείται ένα από τα πιο επιτυχημένα του σχήματος, φτάνοντας συνολικά σε 19 χώρες νούμερο 1 στον πίνακα των charts. Από τη στιγμή της κυκλοφορίας του το κομμάτι δεν έλειψε ποτέ από το ρεπερτόριο των Queen. Μία από τις πιο αξιομνημόνευτες ερμηνείες θεωρείται αυτή του 1985 στο Live Aid. Για την προώθηση του κομματιού κυκλοφόρησε και video clip, το οποίο σκηνοθετήθηκε από τον Ντέιβιντ Μάλετ και περιέχει σκηνές από τον εξπρεσιονιστική ταινία του Φριτς Λανγκ, *[[Μετρόπολις|Metropolis]]* (1927).

## Παραπομπές


## Εξωτερικοί σύνδεσμοι
* Official YouTube videos: original music video (VEVO), Big Spender/ Radio Ga Ga (Live At Wembley), Queen + Paul Rodgers, at Freddie Mercury Tribute Concert
* Lyrics from Queen official site: lyrics from *[[Live Magic]]* version, lyrics from *[[Live at Wembley '86]]* version.
* Radio Ga Ga performed by Prisoners in the Cebu Provincial Detention and Rehabilitational Centre

Κατηγορία:Τραγούδια του 1984
Κατηγορία:Τραγούδια των Queen
Κατηγορία:Singles του 1984
Κατηγορία:Singles του 2004
Κατηγορία:Singles της EMI Records
Κατηγορία:Singles της Hollywood Records
Στο καλό γλυκιά μου συμπεθέρα

Το **Στο καλό γλυκιά μου συμπεθέρα** είναι τηλεοπτική κωμική σειρά που προβλήθηκε από τον ANT1, την σεζόν 2016-2017, σε 12 επεισόδια. Πρόκειται για μαύρη κωμωδία, σε σενάριο του Λευτέρη Παπαπέτρου και σκηνοθεσία της Αμαλίας Γιαννίκου. Πρωταγωνίστρια της σειράς είναι η Μαρία Καβογιάννη.

## Επισκόπηση σειράς

## Υπόθεση
Η σειρά εκτυλίσσεται το καλοκαίρι του 2015, μόλις λίγες ημέρες πριν διεξαχθεί το τότε δημοψήφισμα. Πρωταγωνιστούν δύο οικογένειες, της Μαρίτσας και του Σπύρου Καψαμπέλη, και της Μάγδας και του Αντώνη Ρεντούμη, οι οποίες έχουν βαθιές διαφορές.

## Διανομή
* Μαρία Καβογιάννη ως Μάγδα Ρεντούμη
*Αλέξανδρος Λογοθέτης ως Γιώργος
*Ζέτα Μακρυπούλια ως Σοφία
*Θοδωρής Κατσαφάδος ως Σπύρος Καψαμπέλης
*Ιωάννα Μαυρέα ως Μαρίτσα Καψαμπέλη
* Χρήστος Χατζηπαναγιώτης ως Αντώνης Ρεντούμης
* Στέλλα Γκίκα ως Σμαρώ 
* Παντελής Καναράκης ως Κινέζος
* Νίκος Κάπιος ως Παππούς
* Ντάνη Γιαννακοπούλου ως Νεφέλη
* Βαγγέλης Πιτσιλός ως Πέτρος
* Αυγουστίνος Κούμουλος ως Φάνης
* Chalil Ali Zada ως Χασάν
* Ορνέλα Λούτη ως Βασούλα
* Γιάννης Αθητάκης ως Θωμάς
* Αλέξανδρος Βάρθης ως Μανώλης
* Βασίλης Γιακουμάρος ως Νεκτάριος 
* Στεφανία Γκουρνέλου ως Μάντυ 
* Πολυτίμη Κανέλλου ως Κικίτσα
* Μπάμπης Κλαλιώτης ως Νώντας
* Ματίνα Νικολάου ως Χαρούλα
* Σπύρος Σαραφιανός ως Στάθης

## Χαρακτήρες
## Εξωτερικοί σύνδεσμοι

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Ηρακλείδης ο Σινωπεύς

Ο **Ηρακλείδης ο Σινωπεύς** ήταν Έλληνας ποιητής με καταγωγή από τη Σινώπη. Διασώζεται τουλάχιστον ένα από τα συγγράμματα του στην Ελληνική Ανθολογία, ωστόσο είναι πιθανό πως και υπάρχουν και άλλα 2 των οποίων υπήρξε ο δημιουργός, αν και δεν γίνεται μνεία για τον τόπο καταγωγής του σε αυτά. Φέρεται να ήταν διάσημος ποιητής, καθώς ο Διογένης Λαέρτιος τον περιγράφει ως *ἐπιγραμμάτων ποιητὴς λιγυρός*, ενώ αναφέρει πως υπήρχαν αλλά 14 άτομα με αυτό το όνομα.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Ελληνική Ανθολογία
Λέιτι-Κάζμα

Το **Λέιτι-Κάζμα** είναι ένα χωριό στην επαρχία Κούμπα του Αζερμπαϊτζάν, το οποίο βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Κούμπα
Τσιτσιμπινέ

Το **Τσιτσιμπινέ **(Αβαρικά: Жагънаб) είναι χωριό στο δήμο Μαζίξ (πρώην Ματσέχ) στην επαρχία Ζακατάλα του Αζερμπαϊτζάν. Βρίσκεται στο βορειοδυτικό μέρος της χώρας.

## Αναφορές


Κατηγορία:Κατοικημένες περιοχές στην Επαρχία Ζακατάλα
Φρειδερίκος Β΄ του Λύνεμπουργκ

Ο **Φρειδερίκος Β΄** ο *Ευσεβής* (1418-1478) από τον Οίκο των Γουέλφων, ήταν πρίγκιπας του Λύνεμπουργκ (1434-57, 71-78), που ήταν μέρος του δουκάτου του Μπράουνσβαϊγκ-Λύνεμπουργκ. Ίδρυσε τη μονή του Τιμίου Σταυρού και εγκαταβίωσε σε αυτήν το διάστημα 1457-71.

## Βιογραφία
Ήταν γιος του Βερνάρδου Α΄ και όταν αυτός απεβίωσε το 1434, τον διαδέχθηκε ως πρίγκιπας του Λύνεμπουργκ μαζί με τον αδελφό του Όθωνα Δ΄. Επέκτειναν το κάστρο στην πρωτεύουσα Σέλε (Celle) και έκαναν πολλές μεταρρυθμίσεις για τη βελτίωση της νομικής θέσης των αγροτών έναντι των ιδιοκτητών γης τους. Το 1446 ο αδελφός του απεβίωσε άκληρος και ο Φρειδερίκος Β΄ συνέχισε τη διακυβέρνηση μόνος του. Το 1452 έκτισε τη μονή του Τιμίου Σταυρού (Heylig Kreuz) και έφερε Φραγκισκανούς μοναχούς.

Το 1457 άφησε τη διακυβέρνηση στον πρωτότοκο γιο του Βερνάρδο Β΄ και εισήλθε στη μονή. Το 1464 ο Βερνάρδος Β΄ απεβίωσε άτεκνος και τον διαδέχθηκε ο νεότερος αδελφός του Όθων Ε΄, που όμως απεβίωσε το 1471 αφήνοντας έναν 3ετή γιο, τον Ερρίκο Α'. Τότε ο Φρειδερίκος Β΄ άφησε τη μοναστική ζωή και κυβέρνησε μαζί με τον εγγονό του Ερρίκο Α'. Αφού απεβίωσε το 1478, ενταφιάστηκε στη μονή και τον διαδέχθηκε η Άννα του Νασσάου ως επίτροπος του 19ετούς γιου της Ερρίκου Α'. Ο νεαρός πρίγκιπας ενηλικιώθηκε το 1468 και ανέλαβε ο ίδιος την εξουσία.

## Οικογένεια
Το 1437 νυμφεύτηκε τη Μαγδαληνή των Χοεντσόλερν, κόρη του Φρειδερίκου Α΄ εκλέκτορα δούκα του Βρανδεμβούργου και είχε τέκνα:
* Βερνάρδος Β΄ π. 1437-1464, πρίγκιπας του Λύνεμπουργκ.
* Όθων Ε΄ 1439-1471, πρίγκιπας του Λύνεμπουργκ.
* Γκότφριντ 1441-1465, απεβίωσε 24ετής.
* Μαργαρίτα 1442-1512, παντρεύτηκε τον Ερρίκο δούκα του Μεκλεμβούργου-Στάργκαρντ.

## Πηγές
*Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175.

Κατηγορία:Οίκος των Γουέλφων
I Want It All (τραγούδι, Queen)

To ***I Want It All*** είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο *[[The Miracle (άλμπουμ)|The Miracle]]*, το 1989. To κομμάτι γράφτηκε από τον κιθαρίστα του σχήματος Μπράιαν Μέι, όμως πιστώνεται σε όλο το συγκρότημα, ενώ η παραγωγή έγινε από τον Ντέιβιντ Ρίτσαρντς. Κυκλοφόρησε στις 2 Μαΐου του 1989 και ως single, το πρώτο από τον συγκεκριμένο δίσκο. Το *I Want It All* κατάφερε να μπει σε αρκετά charts, όπως στα βρετανικά όπου έφτασε το νούμερο 3, με την ίδια θέση να καταλαμβάνει και στα αμερικανικά *Billboard Hot Mainstream Rock Tracks*, ενώ στα *[[Billboard Hot 100]]* έφτασε στο νούμερο 50.

Το κομμάτι πρώτη φορά παίχτηκε ζωντανά στις 20 Απριλίου του 1992, ήτοι τρία χρόνια μετά την αρχική του κυκλοφορία, στο *[[The Freddie Mercury Tribute Concert]]*, το οποίο ερμηνεύθηκε από τα τρία εναπομείναντα μέλη των Queen συν τον κιθαρίστα Τόνι Αϊόμι στα ρυθμικά και με τραγουδιστή τον Ρότζερ Ντάλτρι. Το τραγούδι δεν ερμηνεύθηκε ποτέ ζωντανά από τον ίδιο τον Μέρκιουρι, καθώς απεβίωσε ήδη από τον Νοέμβριο του 1991, σε ηλικία 45 ετών. Η τελευταία του περιοδεία ήταν η Magic Tour, το 1986. 

## Παραπομπές


## Εξωτερικοί σύνδεσμοι
*Official YouTube videos: original music video, Queen + Paul Rogers (live), Queen + Paul Rodgers - 'Hammer To Fall/ I Want It All' (Live In Ukraine), at Freddie Mercury Tribute Concert (with Roger Daltrey)
*Lyrics at Queen official website (from *[[Queen Rocks]]*)

Κατηγορία:Τραγούδια του 1989
Κατηγορία:Τραγούδια των Queen
Κατηγορία:Singles του 1989
Κατηγορία:Τραγούδια διαμαρτυρίας
Κατηγορία:Singles της Parlophone
Κατηγορία:Singles της Hollywood Records
Διογενιανός

Ο **Διογενιανός** (λατινικά: *Diogenianus*, 1ος αιώνας) ήταν Έλληνας γραμματικός και παροιμιογράφος με καταγωγή από την Ηράκλεια του Πόντου (ή από την Καρία), ο οποίος έζησε κατά την περίοδο του αυτοκράτορα Αδριανού. 

Δημιούργησε το λεξικό ποιητικών όρων με τον τίτλο  (*για τους περίεργους φτωχούς*), στηρίζοντας τις καταχωρήσεις του λεξικού του στο ** του Πάμφυλου του Αλεξανδρινού και άλλα παρόμοια λεξικογραφικά έργα. Το λεξικό του Διογενιανού με την σειρά του αποτέλεσε την βάση του λεξικού του Ησύχιου του Αλεξανδρινού ο οποίος το περιέγραψε στην εισαγωγή του έργου ως την νέα έκδοση του λεξικού του Διογενιανού. Διασώζονται ακόμα αρκετές από τις καταχωρήσεις του λεξικού του, και κατά τον 16ο αιώνα ο Έρασμος σχολίασε στα γραπτά του πως η λατινική φράση *piscem nature doces* (*[θα μάθεις] στα ψάρια πως να κολυμπάνε [;]*) προέρχεται από τον Διογενιανό.

Υπήρξε επίσης ο συγγραφέας ενός ανθολογίου επιγραμμάτων με τίτλο *Επιγραμμάτων ανθολόγιον περί ποταμών, λιμνών, κρηνών, ορών, ακρωρειών* σχετικά με τα στοιχεία της φύσης, καθώς και δημιουργός καταλόγου, συνοδευόμενου από χάρτη, με όλες τις πόλεις του κόσμου.

## Παραπομπές


## Πηγές
* Dickey, Eleanor. (2007). *Ancient Greek Scholarship: a Guide to Finding, Reading, and Understanding Scholia, Commentaries, Lexica, and Grammatical Treatises, from their Beginnings to the Byzantine Period.* Oxford: Oxford University Press. ISBN 9780195312928; ISBN 9780195312935;  OCLC 64770944
* Erasmus, Desiderius. (1974). *Collected works of Erasmus* (Richard J Schoeck and Beatrice Corrigan, eds.). Toronto: University of Toronto Press. ISBN 9780802019813; ISBN 9780802061904;  OCLC 1201194

## Εξωτερικοί σύνδεσμοι
**Corpus paroemiographorum graecorum*, E. L. Leutsch, F. G. Schneidewin (ed.), vol. 1, Gottingae, apud Vandenohoeck et Ruprecht, 1839, pp. 177-320.

Κατηγορία:Αρχαίοι Έλληνες παροιμιογράφοι
Κατηγορία:Αρχαίοι Έλληνες γραμματικοί
Αγαθοκλής ο Ατράκιος

Ο **Αγαθοκλής ο Ατράκιος** ή ο **εξ Άτρακος** (από την Άτρακα, πόλη της Θεσσαλίας) ήταν Έλληνας συγγραφέας ο οποίος αναφέρεται στο λεξικό Σούδα ως ένας από τους συγγραφείς οι οποίοι είχαν γράψει ξεχωριστά έργα με τον τίτλο *Ἀλιευτικά,* πραγματεία σχετικά με την αλιεία.

## Παραπομπές


Κατηγορία:Αρχαίοι Έλληνες συγγραφείς
Μαλαγασική Βικιπαίδεια

Η **Μαλαγασική Βικιπαίδεια** είναι η έκδοση της Βικιπαίδειας στη μαλαγασική γλώσσα. Ξεκίνησε τον Απρίλιο του 2004 και σήμερα έχει περισσότερα από 88.800 λήμματα (είναι η 66η μεγαλύτερη Βικιπαίδεια σε αριθμό λημμάτων). Έχει τρεις διαχειριστές, 13.671 εγγεγραμμένους χρήστες και 25 ενεργούς χρήστες.

## Παραπομπές


## Εξωτερικοί σύνδεσμοι
* Μαλαγάσι Wikipedia

Μαλαγασικη
Όθων Ε΄ του Λύνεμπουργκ

Ο **Όθων Ε' ο νικηφόρος** ή ο μεγάθυμος (1439 - 9 Ιανουαρίου 1471) από τον Οίκο των Γουέλφων, ήταν πρίγκιπας του Λύνεμπουργκ (1464-1471), που ήταν μέρος του δουκάτου του Μπράουνσβαϊγκ-Λύνεμπουργκ.

## Βιογραφικό
Ήταν ο δευτερότοκος γιος του Φρειδερίκου Β΄ και της Μαγδαληνής των Χοεντσόλερν, κόρης του Φρειδερίκου Α΄ μαργράβου του Βρανδεμβούργου. Ο πατέρας του, που είχε κτίσει τη μονή του Τιμίου Σταυρού, έγινε φραγκισκανός μοναχός εκεί το 1457 και τον διαδέχθηκε ο πρωτότοκος Βερνάρδος Β΄ με βοηθό τον Όθωνα Ε΄. Το 1464 όμως ο Βερνάρδος Β' απεβίωσε άκληρος και ο Όθων Ε' έμεινε μόνος κύριος του δουκάτου. Κατά την περίοδο εξουσίας του  ακολούθησε το κίνημα της μεταρρύθμισης του καιρού του για το μοναχισμό: εισέβαλε στη μονή στο Βινχάουζεν, απέσυρε θησαυρούς τέχνης ως «ασύμφωνους με τη μοναστική απλότητα», όπως είπε και έστειλε την ηγουμένη να μορφωθεί σε μια μεταρρυθμισμένη μονή.

Σκοτώθηκε στο Σέλε σε έναν αγώνα κονταρομαχίας (joust) το 1471 και ένα γύψινο πέταλο δείχνει το σημείο που, σύμφωνα με το θρύλο, έγινε το δυστύχημα. Επειδή άφησε έναν γιο 3ετή, τον Ερρίκο Α', ο πατέρας του Φρειδερίκος Β΄ άφησε τη μονή, επέστρεψε στην εξουσία και κυβέρνησε ως το 1478 που απεβίωσε. Τον διαδέχθηκε ο 10ετής τώρα Ερρίκος Α' με την επιτροπεία της μητέρας του Άννας, ώσπου ενηλικιώθηκε το 1486 και ανέλαβε μόνος το πριγκιπάτο του Λύνεμπουργκ.

## Οικογένεια
Το 1467 νυμφεύτηκε την Άννα, κόρη του Ιωάννη Δ΄ κόμη του Νασσάου-Ντίλενμπουργκ και είχε τέκνα:
* Γουλιέλμος (απεβ. 1480).
* Ερρίκος Α' 1468-1532, πρίγκιπας του Λύνεμπουργκ.

## Πηγές
*Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175
*www.Welfen.de

Κατηγορία:Οίκος των Γουέλφων
Διοργανώσεις Ε.Π.Σ. Αργολίδας 2016–17

Για την **περίοδο 2016–17**, η Ένωση Ποδοσφαιρικών Σωματείων Αργολίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αργολίδας.

Η πρωταθλήτρια ομάδα της ΕΠΣ Αργολίδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αργολίδας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Αργολίδας είναι η εξής:

* Α1 Κατηγορία (16 ομάδες - 1 όμιλος)
* Α2 Κατηγορία (20 ομάδες - 2 όμιλοι)
* Β΄ Κατηγορία (31 ομάδες - 5 όμιλοι)

### Α1 Κατηγορία
Η κατηγορία διεξάγεται με τη συμμετοχή 16 συλλόγων και με τη μορφή πρωταθλήματος διπλών αγώνων. Μετά τη λήξη της κανονικής περιόδου των 30 αγωνιστικών η πρώτη σε βαθμούς ομάδα ανακηρύσσεται Πρωταθλήτρια, ενώ οι δυο τελευταίες ομάδες υποβιβάζονται στην Α2. 

Πηγή: ΕΠΣ Αργολίδας

### Α2 Κατηγορία
Σε δυο φάσεις διεξάγεται η Α2 κατηγορία. Στην κανονική περίοδο οι 20 ομάδες χωρίστηκαν σε 2 ομίλους. Οι 3 πρώτες ομάδες κάθε ομίλου στη συνέχεια συνεχίζουν στον «Όμιλο Ανόδου» που αντιμετωπίζουν σε διπλούς αγώνες μόνο τις ομάδες του άλλου ομίλου. Μια εως τρεις ομάδες κερδίζουν την άνοδο, ανάλογα με το πόσες ομάδες μέλη της ΕΠΣΑ θα υποβιβαστούν από τη Γ΄ Εθνική . Οι τελευταίες ομάδες κάθε ομίλου θα δώσουν αγώνες κατάταξης για τη μια θέση που οδηγεί στη Β΄ Κατηγορία. Επίσης οι σύλλογοι που θα τερματίσουν στις θέσεις 4-9 θα δώσουν αγώνες για την τελική ενιαία κατάταξη της Α2 Κατηγορίας.

#### Κανονική Διάρκεια

Πηγή: ιστότοπος ΕΠΣ Αργολίδας (1ος όμιλος) ( 2ος όμιλος)

#### Β Φάση
Στον όμιλο ανόδου οι πρώτες κάθε ομίλου ξεκίνησαν με 4 βαθμούς, οι δεύτερες με 2 και οι τρίτες με 1 βαθμό.

Πηγή: ΕΠΣ Αργολίδας

### Β΄ Κατηγορία
Η Β΄ Κατηγορία διεξάγεται με τη συμμετοχή 31 συλλόγων χωρισμένων σε 5 ομίλους. Οι δυο πρώτες κάθε ομίλου , 10 συνολικά ομάδες, θα προβιβαστούν στην Α2 της επόμενης περιόδου.

#### 1ος Όμιλος

Πηγή: ΕΠΣ Αργολίδας

#### 2ος Όμιλος

Πηγή: ΕΠΣ Αργολίδας

#### 3ος Όμιλος

Πηγή: ΕΠΣ Αργολίδας

#### 4ος Όμιλος

Πηγή: ΕΠΣ Αργολίδας

#### 5ος Όμιλος

Πηγή: ΕΠΣ Αργολίδας

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Αργολίδας.

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Αργολίδας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017